text: Tyv løb lige i armene på patrulje
  17 juli 2015 kl. 04.46
  En 26-årig kvindelig indbrudstyv skræmt ind i armene på politiet.
  Det er ofte vanskeligt for politiet at opklare indbrud, men i aftes i Sønderborg løb ordensmagten ind i en tilsyneladende ukompliceret sag.
  En 26-årige kvindelig indbrudstyv larmede så meget, at nogle naboer til en bolig på Dalsvinget opdagede hende. Naboerne kontaktede derefter politiet.
  Da den 26-årige stak af fra sit forehavende, løb en af naboerne efter hende. Uheldigvis for indbrudstyven løb hun lige ind i armene på patruljen længere nede af gaden.
  Hun sidder nu i arresten, mens politiet overvejer at fremstille hende i grundlovsforhør senere fredag.
  I Sønderborg blev en 26-årig kvinde torsdag anholdt for indbrud. Hun overnatter hos os og skal muligt fremstilles i retten fredag. #politidk
  
  